text: Grafiskar skaldsøgur til stór børn og ung bjóða lesaranum eina øðrvísi bókauppliving, har myndirnar eru við til at siga søguna. Ein grafisk skaldsøga er ein skaldsøga, sum í bygnaði er nakað sum ein teknisøga við nógvum myndum. Grafiskar skaldsøgur kunnu vera góðar hjá teimum, sum vanliga ikki tíma so væl at lesa - og so eru tær eisini bara hugtakandi og vakrar!
text: #000000
text: Her eru 7 góðar grafiskar skaldsøgur til stór børn og ung:
text: #000001
text: Askur og Embla handlar um ein bonk, ein drong og eina gentu í einum lítlum býi á einum torgi aftan fyri standmyndina av Aski og Emblu. Drongurin byrjar at fantasera. Og í øllum ævintýrum við tær sjálvum í høvuðsleiklutinum endar alt lukkuliga. Skálkarnir fáa tað, teir hava uppiborið, hetjan verður fagnað og mussað. Tekstur er á vinstru síðu og svørt-hvít mynd á høgru síðu. Ein øðrvísi, stutt skaldsøga, sum er skjót og løtt at lesa.
text: #000002
text: Søgan fer fram um summarið, tá ið alt tað besta og tað ringasta hendir í senn. Dávið er forelskaður í Lisu. Tað er vinmaðurin Tomm eisini. Lisa velur Dávið, men ger tað so liðugt við hann stutt eftir, at tey hava skeldast. Síðan hvørvur Lisa á gátuføran hátt.
text: #000003
text: Uppliva dreingir og gentur forelskilsi upp á sama máta? Sama søga verður søgd bæði úr sjónarhorninum hjá ávikavist Stormi og Viólu, tú skalt bara venda bókini við. Søgan nertir við alt millum himmal og jørð, sum hevur við tannáringalívið at gera. Bókin er vakurt myndprýdd.
text: #000006
text: Myndprýðari: Katrine Clante og Rasmus Bregnhøi
text: #000007
text: Hví eri eg akkurát tann, sum eg eri? Hvat var eg, áðrenn eg bleiv fødd, og hvat verði eg, tá eg doyggi? Hevði eg eisini verið eg, um eg varð fødd onkra aðrastaðni? Hvør eri eg í grundini? Bókin varpar ljós á smáar og stórar spurningar í lívinum hjá 12 ára gomlu Viólu, og vit fáa innlit í tankar hennara um lívið, deyðan, vinir, familju, einsemi, útsjónd og popularitet. Ein still og poetisk kanning av samleika, og hvussu tað er at vera genta í dag.
text: #000008
text: Ein nemandi søga um borgarakríggið í Sýria. Ein fiskibátur, ovurfyltur við flóttafólki, hvølvist í Miðjarðarhavinum. Umborð á bátinum er gentan Amina, sum druknar saman við øllum hinum umborð. Meðan hon søkkur, verður hennara stutta lívssøga søgd í afturlitum. Í skiftandi litum og ljósi verður klipt aftur og fram millum fortíð og nútíð. Millum brúna kríggið í Sýria og myrknandi bládýpið. Amina minnist, hvussu hon flýddi gjøgnum krígsherjaða Sýria saman við pápabeiggjanum, sum bjargar henni umborð á bátin, men sjálvur má standa eftir.
text: #000009
text: Julian skal skriva eina uppgávu í samfelagsfrøði og ringir til ommu sína. Hon fortelur honum sína ótrúligu lívssøgu. Sum ung genta krógvaði hon seg fyri nasistunum undir seinna heimsbardaga í Fraklandi. Hetta er ein søga um ljósið í myrkrinum, um ómetaligt dirvi, vinalag og kærleika.
text: #000010
text: Føroyar lesa skal vera við til at skapa lesigleði, seta føroyska málið í miðdeplin og skapa karmar fyri eini góðari lesimentan.
text: #000012
text: Um Føroyar lesaUpprunin til Føroyar lesaEndamáliðSamstarviðLesivanakanninginTemaSummarbókinKom-og-lesMillum permurnarFøroyingar lesaLesipreiMítt bókaminniRithøvundaprátMál & miðlanÁ breddanumFilmar um lesingSkúlabókavørðurinLærarinNámslektarinNámsfrøðingurinLandsstýrismaðurinMaria og RonjaLesandi skiparinSambandBókaslúkurinMore
text: #000013
text: SummarbókinKom-og-lesMillum permurnarFøroyingar lesaLesipreiMítt bókaminniRithøvundaprátMál & miðlanÁ breddanum
text: #000014